Алиқул Алиев

Алиқул Алиев () — давлатмард ва сиёсатмадори шӯравии тоҷик.

 Зиндагинома 
Алиқул Алиев соли 1914 дар деҳаи Чорбоғи ноҳияи Ӯротеппа дар оилаи тоҷик ба дунё омадааст.

 Корнома 
Фаъолияти кории худро Алиқул Алиев соли 1925 ба ҳайси коргари кироя дар ноҳияи Ӯротеппа оғоз намудааст. Солҳои 1930—1932 шунавандаи курсҳои ҳисобдорӣ буд, солҳои 1932—1933 ба ҳайси ёрдамчии ҳисобдор дар деҳаи Чорбоғи ноҳияи Ӯротеппа кор кардааст, солҳои 1933—1934 дар Академияи коммунистии шаҳри Тошканд таҳсил намуда, солҳои 1934—1935 котиби Совети қишлоқи Чорбоғи ноҳияи Ӯротеппа буд.

Солҳои 1935—1938 Алиқул Алиев дар Донишкадаи омӯзгории шаҳри Тошканд таҳсил кардааст, солҳои 1938—1941 ба ҳайси муовин, сипас мудири шуъбаи маорифи халқи кумитаи иҷроияи Совети депутатҳои меҳнаткашони вилояти Кӯлоб кор кардааст, солҳои 1941—1943 ба ҳайси мудири сектор, баъдан мудири шуъбаи ташкилии Кумитаи вилоятии ҲК (б) Тоҷикистон дар вилояти Кӯлоб фаъолият намудааст.

Солҳои 1943—1946 Алиқул Алиев котиби якуми Кумитаи ноҳиявии ҲК (б) Тоҷикистон дар ноҳияи Ховалинг, солҳои 1946—1949 раиси кумитаи иҷроияи Совети депутатҳои меҳнаткашони вилояти Кӯлоб, солҳои 1949—1963 вазири молияи ҶШС Тоҷикистон, солҳои 1963—1973 муовини раиси Госплани Совети Вазирони ҶШС Тоҷикистон буд.

Вакили Шӯрои Олии ҶШС Тоҷикистон ва узви КМ ҲК Тоҷикистон интихоб шудааст.

 Ҷоизаҳо 
Алиқул Алиев бо се ордени Байрақи Сурхи Меҳнат, ордени Ҷанги Ватании дараҷаи II, ордени «Нишони Фахрӣ», ду медал қадр шудааст.

 Эзоҳ 

Гурӯҳ:Вазирони Тоҷикистон
Гурӯҳ:Сиёсатмадорони Тоҷикистон аз рӯи алифбо
Гурӯҳ:Дорандагони ордени «Нишони Фахрӣ»
Гурӯҳ:Дорандагони ордени Байрақи Сурхи Меҳнат
Гурӯҳ:Дорандагони ордени Ҷанги Ватанӣ дараҷаи II